钦定古今图书集成/理学汇编/学行典/第238卷 > 潘安固
## 钦定古今图书集成/理学汇编/学行典/第238卷 > 潘安固

按《温州府志》：“潘安固，字仲硕，平阳人。熙宁闲，入太学，
得伊洛之传。大观中，举八行，郡以其名应诏，不就。平
居常御襕幞，道遇负薪者，误触其巾，坠沟中，其人愕
然，弛担下取，安固抚之曰：‘毋羁汝行’。褰裳濡足，自取
著之。以行谊闻。绍兴初，王师讨寇范汝为道经平阳，
官民骇避，安固散财粟资战士，邑赖以安。韩世忠上”
其劳，以宣德郎召不赴。